b'\n_START_ARTICLE_\nCentralna \xc4\x8distilna naprava Ljubljana\n_START_PARAGRAPH_\nCentralna \xc4\x8distilna naprava Ljubljana (kratica: C\xc4\x8cN Ljubljana) je osrednja \xc4\x8distilna naprava Mestne ob\xc4\x8dine Ljubljana, ki le\xc5\xbei na vzhodu mesta Ljubljana (Zalog) in pre\xc4\x8disti ve\xc4\x8dino odplak iz ljubljanskega kanalizacijskega sistema. Objekt stoji na zemlji\xc5\xa1\xc4\x8du velikem 23,8 hektarjev. Vanjo se odvede ve\xc4\x8dino odpadnih voda iz Ljubljane. O\xc4\x8di\xc5\xa1\xc4\x8dena voda se potem odvede v reko Ljubljanico tik pred njenim izlivom v Savo.\n_START_SECTION_\nZgodovina\n_START_PARAGRAPH_\nZasnova centralne \xc4\x8distilne naprave Ljubljana sega v leto 1989, ko je bila izdelana prva projektna dokumentacija za gradnjo prve faze C\xc4\x8cN Ljubljana z mehanskimi objekti \xc4\x8di\xc5\xa1\xc4\x8denja._NEWLINE_Centralna \xc4\x8distilna naprava Ljubljana je leta 2005 kon\xc4\x8dala drugo fazo posodobitve; 10. avgusta so jo poskusno zagnali in 21. septembra istega leta je pri\xc4\x8dela tudi uradno delovati. Sedaj uporablja mehanski in biolo\xc5\xa1ki postopek, dnevno pre\xc4\x8disti od 70.000 m\xc2\xb3 do 100.000 m\xc2\xb3 odpadne vode; povpre\xc4\x8dno 80.000 m\xc2\xb3. Letno pa pribli\xc5\xbeno 28 milijonov kubi\xc4\x8dnih metrov vode. Zmogljivost \xc4\x8distilne naprave je 360.000 populacijskih enot (PE). 1 PE ustreza onesna\xc5\xbeenju, ki ga povzro\xc4\x8di 1 prebivalec na dan.'